REPUBLIKA HRVATSKA

OSJEČKO-BARANJSKA ŽUPANIJA

OPĆINA VIŠKOVCI

**Povjerenstvo za provedbu natječaja**

**za prijam u službu**

**KLASA**:112-02/19-01/05

**URBROJ**:2121/10-03-01/19-275

Viškovci, 02. srpnja 2019. godine

Na temelju članka 19. stavka 6. Zakona o službenicima i namještenicima u lokalnoj i područnoj(regionalnoj) samoupravi („Narodne novine“ br. 86/08, 61/11 i 4/18), Povjerenstvo za provedbu natječaja za prijem u službu komunalnog i poljoprivrednog redara u Jedinstvenom upravnom odjelu Općine Viškovci, objavljuje;

# OBAVIJESTI I UPUTE KANDIDATIMA

# Javni natječaj za prijam u službu na neodređeno vrijeme u Jedinstveni upravni odjel Općine Viškovci, na radno mjesto: komunalni i poljoprivredni redar, objavljen je u „Narodnim novinama“- Oglasni dio, br. 65 od 05.07. 2019. godine, na stranicama Hrvatskog zavoda za zapošljavanje i web stranici Općine Viškovci [www.viskovci.hr](http://www.viskovci.hr).

# Rok za predaju prijava je osam dana od dana objave u Narodnim novinama.

## I OPIS POSLOVA

# Opis poslova za radno mjesto komunalni i poljoprivredni redar utvrđen je temeljem II. Izmjena i dopuna Pravilnika o unutarnjem redu Jedinstvenog upravnog odjela Općine Viškovci (Službeni glasnik Općine Viškovci br. 02/19).

- Nadzire provođenje agrotehničkih mjera i mjera uređivanja i održavanja poljoprivrednih rudina propisanih općinskom odlukom o agrotehničkim mjerama, mjerama za uređivanje i održavanje poljoprivrednih rudina i mjerama zaštite od požara na poljoprivrednom zemljištu, te izrađuje zapisnike o utvrđenom stanju, rješenjem naređuje poduzimanje agrotehničkih mjera i mjera uređivanja i održavanja poljoprivrednih rudina korisnicima i vlasnicima poljoprivrednog zemljišta, te poduzima druge mjere na koje je ovlašten općinskom odlukom, obavlja stalnu i neposrednu kontrolu nad provođenjem Odluke o komunalnom redu i s tim u vezi donosi odgovarajuća upravna rješenja i optužne prijedloge, - predlaže pokretanje prekršajnog postupka i izriče mandatne kazne, rješenjem naređuje fizičkim i pravnim osobama radnje u svrhu održavanja komunalnog reda,

- Obavlja poslove u vezi s utvrđivanjem načina korištenja i gospodarenja poljoprivrednim zemljištem u vlasništvu države na području Općine Viškovci, vodi i ažurira evidencije poljoprivrednog zemljišta, sudjeluje u pripremi nacrta akata u vezi poljoprivrednog zemljišta, organizira, provodi i nadgleda poslove u svezi s javnom rasvjetom, održavanjem zelenih površina i opreme na zelenim površinama, čišćenje javno-prometnih površina, održavanje prometnica i svih javnih pješačkih komunikacija u nadležnosti Općine, prigodnu iluminaciju i dekoraciju Općine, sanacijom deponija i divljih odlagališta, obavlja nadzor nad provođenjem zakona i drugih propisa iz oblasti komunalnog gospodarstva, vodi propisane očevidnike i izdaje izvode iz tih očevidnika, vodi postupke radi utvrđivanja činjenica o kojima se ne vode službeni očevidnici i izdaje odgovarajuća uvjerenja o tim činjenicama, podnosi izvješća tijelima općine iz ove oblasti,

**-** Izrađuje redovita izvješća o utvrđenom stanju u provedenom nadzoru i poduzetim mjerama, te o istome izvještava poljoprivrednu inspekciju u nadležnoj područnoj jedinici središnjeg tijela državne uprave nadležnog za oljoprivredu, obavlja operativne i druge poslove i zadatke za tijela Općine, obavlja radnje u upravnom postupku do donošenja rješenja, kao i donosi rješenja u jednostavnijim upravnim stvarima iz nadležnosti komunalnog redarstva*,* korištenja i zakupa javnih površina, prati, organizira i provodi propise u vezi dobrobiti životinja, pasa lutalica i zbrinjavanja lešina sa javnih površina,

- Surađuje s drugim službenicima i drugim tijelima Općine po pitanjima poljoprivrednog zemljišta, daje podatke i priprema podloge za izradu programa, projekata i strateških dokumenata vezano uz poljoprivredno zemljište, priprema nacrte akata i drugu dokumentaciju te vodi evidencije i obavlja poslove arhiviranja podataka vezanih uz poljoprivredu, obavlja tehničke poslove i poslove neposredne nabave za potrebe Općine, poslove zaštite od požara te zaštite i spašavanja, obavlja tehničke poslove zaštite na radu,

- obavlja ostale poslove prema nalogu pročelnika i Općinskog načelnika

## II PODACI O PLAĆI

Za određivanje visine plaće **komunalnog i poljoprivrednog redara** primjenjuju se odredbe:

- Zakona o službenicima i namještenicima u lokalnoj i područnoj (regionalnoj) samoupravi (NN, broj: 86/08., 61/11 i 4/18),

- Zakona o plaćama u lokalnoj i područnoj (regionalnoj) samoupravi (NN, broj: 28/10.),

- II. Izmjene i dopune Odluke o koeficijentima za obračun place službenika I namještenika Jedinstvenog upravnog odjela Općine Viškovci ( Službeni glasnik Općine Viškovci br. 03/2019)

Bruto plaću radnog mjesta:

* **referent – komunalni i poljoprivredni redar** čini umnožak koeficijenta složenosti poslova radnog mjesta koji iznosi 2,45 i osnovice za izračun plaće koja iznosi 3.043,00 kuna, uvećano za 0,5% za svaku navršenu godinu radnog staža.

## III PRETHODNA PROVJERA ZNANJA I SPOSOBNOSTI -TESTIRANJE KANDIDATA

* 1. *Povjerenstvo za provedbu javnog natječaja*

Javni natječaj provodi Povjerenstvo za provedbu javnog natječaja koje obavlja sljedeće poslove:

* + - utvrđuje koje su prijave na natječaj pravodobne i potpune,
    - utvrđuje listu kandidata prijavljenih na natječaj koji ispunjavaju formalne uvjete propisane natječajem,
    - kandidate s liste poziva na prethodnu provjeru znanja i sposobnosti,
    - provodi postupak provjere znanja i sposobnosti,
    - podnosi izvješće o provedenom postupku, uz koje prilaže rang listu kandidata prema ukupnom broju ostvarenih bodova, s obzirom na rezultate provedene provjere znanja i sposobnosti .
  1. *Prijave kandidata koji se ne upućuju u daljnji postupak*

Urednom prijavom smatra se prijava koja sadrži sve podatke i priloge navedene u javnom natječaju.

Osobe koje nisu podnijele pravodobnu i urednu prijavu ili ne ispunjavaju formalne uvjete iz javnog natječaja, ne smatraju se kandidatima prijavljenim na javni natječaj te će o tome primiti pisanu obavijest u kojoj će se navesti razlozi zbog kojih se ne smatraju kandidatom prijavljenim na natječaj. Protiv navedene obavijesti osoba nema pravo podnošenja pravnog lijeka.

* 1. *Prethodna provjera znanja i sposobnosti kandidata*

Prethodnoj provjeri znanja i sposobnosti kandidata mogu pristupiti samo kandidati koji ispunjavaju formalne uvjete iz javnog natječaja. Za kandidata koji ne pristupi prethodnoj provjeri znanja i sposobnosti smatrat će se da je povukao prijavu na javni natječaj i više se neće smatrati kandidatom.

Prethodna provjera znanja i sposobnosti kandidata obavlja se putem:

* + - pisanog testiranja i
    - intervjua.

Intervju se provodi samo s kandidatima koji su ostvarili najmanje 50% ukupnog broja bodova na pisanom testiranju.

# Poziv na prethodnu provjeru znanja i sposobnosti odnosno mjesto i vrijeme održavanja prethodne provjere znanja i sposobnosti kandidata bit će objavljeno najkasnije pet (5) dana prije održavanja prethodne provjere znanja na službenoj web-stranici Općine Viškovci: www.viskovci.hr i na oglasnoj ploči Općine Viškovci.

OPĆINA VIŠKOVCI

Povjerenstvo za provedbu natječaja za prijam u službu

Predsjednica

Tihana Duvnjak, v.r.